Na temelju članka 71. stavka 1. Zakona o pomorskom dobru i morskim lukama ("Narodne novine" broj 83/2023), Plana upravljanja pomorskim dobrom na području Grada Senja za razdoblje 2024. – 2028. godine ("Službeni glasnik Grada Senja" broj 1/24, 4/24, 1/25 i 6/25), i članka 60. Statuta Grada Senja ("Službeni glasnik Grada Senja", broj 4/20 i 1/21), Gradonačelnik Grada Senja raspisuje

**JAVNI NATJEČAJ**

**za dodjelu dozvola na pomorskom dobru**

**I. LOKACIJE ZA KOJE SE IZDAJU DOZVOLE NA POMORSKOM DOBRU**

**UGOSTITELJSKA DJELATNOST PRIPREME I USLUŽIVANJA PIĆA I HRANE**

|  |  |  |  |  |  |  |
| --- | --- | --- | --- | --- | --- | --- |
| **BROJ OZNAKE****POZICIJE** | **NAZIV****LOKACIJE** | **MIKROLOKACIJA** | **BROJ****KAT. ČESTICE** | **BROJ****DOZVOLA** | **ROK****(u godinama)** | **Minimalana godišnja naknada** |
| **TERASA** |
| 18 | Senj  | Plaža Banja | k.č.br. 741, k.o. Senj | 1 (80 m2) | 1 | 100,00 €/m2 |
| **„BEACH BAR“ – šank na otvorenom s točionikom** |
| 18 | Senj  | Plaža Banja | k.č.br. 741, k.o. Senj | 1 | 1 | 2.000,00 € |

**DJELATNOST** **IZNAJMLJIVANJA PLAŽNE OPREME**

|  |  |  |  |  |  |  |
| --- | --- | --- | --- | --- | --- | --- |
| **BROJ OZNAKE****POZICIJE** | **NAZIV****LOKACIJE** | **MIKROLOKACIJA** | **BROJ****KAT. ČESTICE** | **BROJ****DOZVOLA** | **ROK****(u godinama)** | **Minimalana godišnja naknada** |
| **SUNCOBRANI I LEŽAJKE** |
| 18 | Senj | Plaža Banja | k.č.br. 741, k.o. Senj | ležaljke: 24 | 1 | 40,00 €/kom |

Grafički prikaz lokacija za izdavanje dozvola sastavni je dio ovog Javnog natječaja.

**II. UVJETI NATJEČAJA**

* ponudu na javni natječaj može podnijeti svaki gospodarski subjekt koji je registriran za obavljanje djelatnosti koja je predmet ponude.
* za svaku lokaciju iz točke 1. podnosi se jedna ponuda. Svaki ponuditelj može dostaviti samo jednu ponudu koja se odnosi na pojedinu lokaciju. Za lokacije koje obuhvaćaju više djelatnosti, a za koje se izdaje jedna dozvola, ponuditelji su dužni ponuditi naknadu za sve djelatnosti koje su obuhvaćene dozvolom, u jednoj ponudi (ukupna godišnja naknada po dozvoli). Ukoliko se jedan ponuditelj natječe za više lokacija, za svaku lokaciju za koju se natječe mora dostaviti zasebnu ponudu.
* ovlaštenik dozvole na pomorskom dobru dužan je redovito održavati i čistiti pomorsko dobro na kojem se izdaje dozvola.
* ovlaštenik dozvole na pomorskom dobru može obavljati djelatnost na pomorskom dobru samo u opsegu i pod uvjetima utvrđenim u dozvoli na pomorskom dobru.
* ovlaštenik dozvole na pomorskom dobru nema pravo sklapati ugovore s trećim osobama na temelju kojih bi treće osobe obavljale djelatnost ili dio djelatnosti iz dozvole, niti ga Grad može na to ovlastiti. Prednje navedena zabrana ne odnosi se na najam, posudbu i sl. samih sredstava kojima se obavlja djelatnost iz dozvole na pomorskom dobru.
* na lokacijama na kojima je predviđena postava ugostiteljske terase zahtjev može podnijeti ponuditelj koji obavlja djelatnost ugostiteljstva u ugostiteljskom objektu za koji je utvrđena lokacija za postavu ugostiteljske terase, te je dužan dostaviti dokaz o pravnoj osnovi korištenja ugostiteljskog objekta (ugovor o zakupu, ugovor o koncesiji, koncesijsko odobrenje i sl.)
* Kod obavljanja djelatnosti iznajmljivanja plažne opreme, ovlaštenik dozvole na pomorskom dobru dužan je:
* držati plažnu opremu (suncobrani, ležaljke i sl.) uredno složene i smještene na dijelu pomorskog dobra koje je dozvolom na pomorskom dobru određeno za njihov smještaj i izdavanje kada nisu iznajmljene korisniku,
* spremati plažnu opremu na dio pomorskog dobra koje je dozvolom na pomorskom dobru određen za njihov smještaj i izdavanje kada korisnik prestane koristiti plažnu opremu,
* redovito održavati i čistiti pomorsko dobro na kojem se izdaje dozvola.
* Ovlaštenik dozvole dužan je o svom trošku ishoditi akt koji je u skladu s tipskim projektom za kojeg je doneseno rješenje sukladno propisima o gradnji ili tehnička ocjena prema posebnom zakonu za objekt u kojem će se obavljati djelatnost.
* Ovlaštenik dozvole u obvezi je započeti obavljati djelatnost u roku od 30 dana od dana dostave rješenja o dozvoli.
* Ovlaštenik dozvole dužan je:
* osigurati poštivanje javnog reda i mira i poduzeti sve mjere sukladno pozitivnim propisima kojima se uređuje zaštita od buke,
* onemogućiti oštećenje lokacije za koju je dozvola dodijeljena i objekata na istoj te nesmetano odvijanje prometa pješaka i interventnih vozila,
* osigurati čišćenje lokacije za koju je dozvola dodijeljena,
* nadoknaditi svaku štetu koju prouzroči na lokaciji za koju je dozvola dodijeljena te štetu trećim osobama, koja nastane obavljanjem djelatnosti.
* Na Javnom natječaju ne može sudjelovati ponuditelj:
	+ koji je koristio pomorsko dobro bez valjane pravne osnove i/ili uzrokovao štetu na pomorskom dobru,
	+ koji ima dospjelih obveza temeljem javnih davanja,
	+ koji ima nepodmiren dug prema Gradu po bilo kojem osnovu, osim ako je sa Gradom regulirao plaćanje duga ili kada ponuditelj istodobno prema Gradu ima dospjelo nepodmireno potraživanje u iznosu koji je jednak ili veći od duga ponuditelja.

**III. SADRŽAJ PONUDE**

Pisana ponuda za sudjelovanje na natječaju **mora** sadržavati:

1. osnovne podatke o ponuditelju (adresa, OIB, e-mail adresa, telefon, naziv banke i IBAN ponuditelja radi povrata jamčevine u slučaju da isti ne uspije u natječaju)
2. rješenje o upisu u sudski registar za pravne osobe, odnosno obrtni registar za fizičke osobe ili drugi odgovarajući dokaz pravne sposobnosti, ne stariji od 3 mjeseca od dana raspisivanja Javnog natječaja
3. oznaku lokacije za koju se daje ponuda
4. dokaz o vlasništvu sredstava s kojima obavlja djelatnost na pomorskom dobru ili dokaz o pravnoj osnovi korištenja sredstava koja nisu u vlasništvu podnositelja zahtjeva
5. ukoliko se daje ponuda za ugostiteljsku terasu potrebno je prijavi priložiti dokaz o pravnoj osnovi korištenja ugostiteljskog objekta (ugovor o zakupu, ugovor o koncesiji, koncesijsko odobrenje i sl.)
6. potvrdu o uplaćenom jamstvu za ozbiljnost ponude u visini početnog godišnjeg iznosa naknade za dozvolu na pomorskom dobru. Jamstvo za ozbiljnost ponude uplaćuje se u iznosu početnog godišnjeg iznosa naknade za dozvolu na pomorskom dobru iz točke 1. na račun broj: HR7124020061838700001, model: HR68, poziv na broj: 9016 - OIB u korist Proračuna Grada Senja, s opisom plaćanja: Jamčevina za dodjelu dozvole na pomorskom dobru BROJ OZNAKE POZICIJE, LOKACIJA I DJELATNOST.

Ponuditeljima koji su ostvarili pravo na izdavanje dozvole, jamčevina će se uračunati u naknadu.

Ponuditeljima koji nisu ostvarili pravo na izdavanje dozvole, jamčevina se vraća u nominalnom iznosu i bez kamata.

U slučaju poništavanja natječaja, jamčevina se vraća u nominalnom iznosu i bez kamata.

1. izjava o vremenskom razdoblju tijekom godine u kojem će ponuditelj obavljati djelatnost temeljem dozvole
2. vlastoručno potpisana izjava ponuditelja kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka, ukoliko se nalaze izvan odobrene lokacije
3. vlastoručno potpisana izjava ponuditelja kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari nalaze na lokaciji nakon isteka ili ukidanja dozvole na pomorskom dobru
4. vlastoručno potpisana izjava ponuditelja kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari nalaze na lokaciji dozvole te ukoliko se na lokaciji postavljaju predmeti i stvari koje nisu odobrene dozvolom na pomorskom dobru
5. potvrdu Porezne uprave da ponuditelj nema duga s osnova javnih davanja, ne starije od 30 dana od dana raspisivanja natječaja
6. dokaz da u vrijeme prijave na Javni natječaj nema nepodmirenih financijskih obveza prema Gradu Senju i trgovačkim društvima u vlasništvu Grada Senja: Gradsko komunalno društvo Senj d.o.o, Vodovod i odvodnja d.o.o. Senj i RADIO SENJ d.o.o.
7. potvrda Lučke kapetanije Senj i Jedinstvenog upravnog odjela Grada Senja, kao dokaz kojim se potvrđuje da ponuditelj nije koristio pomorsko dobro bez valjane pravne osnove i/ili uzrokovao štetu na pomorskom dobru
8. bankarska garancija, novčani polog, bjanko zadužnica ili zadužnica najmanje do iznosa koji pokriva ukupnu svotu naknade za dozvolu na pomorskom dobru za vrijeme trajanja dozvole na pomorskom dobru, koja mora biti izdana na propisanom obrascu, potvrđenu kod javnog bilježnika te popunjena sukladno podzakonskom aktu kojim se uređuje oblik i sadržaj bjanko zadužnice, a kojom ovlaštenik dozvole na pomorskom dobru daje suglasnost da se može provesti prisilna ovrha na svim njegovim računima i njegovoj cjelokupnoj pokretnoj i nepokretnoj imovini, a radi naplate dospjele, a nenaplaćene naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru, za korištenje dozvole na pomorskom dobru preko mjere te radi naplate eventualnih troškova ovrhe
9. Ponuđeni iznos naknade izražen u valuti EUR za razdoblje od 1 godine

Pisana ponuda za sudjelovanje na natječaju **može** sadržavati:

1. Dokaz o prethodnom iskustvu, dobrom i odgovornom obavljanju djelatnosti, odnosno korištenju pomorskog dobra – potvrda jedinica lokalne ili područne (regionalne) samouprave ili drugog davatelja koncesije ili koncesijskog odobrenja
2. Dokaz o posjedovanju certifikata kvalitete prema europskim propisima o EU sukladnosti proizvođača opreme

**IV. DOSTAVA, VRIJEME I MJESTO OTVARANJA PONUDA**

Rok za dostavu ponuda je **11. kolovoza 2025. godine.**

**Ponuditelji su dužni pisanu ponudu predati u zatvorenoj omotnici.**

**Na omotnici naznačiti:**

**"PONUDA ZA JAVNI NATJEČAJ ZA DODJELU DOZVOLE NA POMORSKOM DOBRU - NE OTVARATI"**

 **i dostaviti na adresu: GRAD SENJ, Obala Dr. Franje Tuđmana 2, 53270 Senj.**

1. Ponude trebaju biti zaprimljene u pisarnici Grada Senja, Obala Dr. Franje Tuđmana 2, 53270 Senj, do 11. kolovoza 2025. godine do 12:00 sati, bez obzira na način dostave.
2. Nepravodobne ponude se ne uzimaju u razmatranje, nepotpune ponude će se odbaciti, a ponude koje ne ispunjavaju uvjete odbiti.
3. Nakon roka za zaprimanje ponuda, nijedan ponuditelj ne može mijenjati sadržaj svoje ponude niti je zamijeniti novom.
4. Ponude će se otvarati dana **11. kolovoza** **2025. godine** s početkom u **13:00 sati** u prostorijama Jedinstvenog upravnog odjela Grada Senja, Senj, Obala dr. Franje Tuđmana 2, II. kat, (sala za sastanke).
5. Otvaranju ponuda mogu biti prisutne ovlaštene ili opunomoćene osobe ponuditelja, što se utvrđuje prije pristupanja otvaranju ponuda predočenjem punomoći i osobne iskaznice.

**V. KRITERIJI ZA OCJENU NAJPOVOLJNIJE PONUDE**

1. Određuje se način ocjenjivanja ponuda zaprimljenih na natječaju za davanje dozvola uz uvjet ispunjenja ostalih uvjeta iz javnog natječaja:

|  |  |  |
| --- | --- | --- |
| Kriterij ocjenjivanja | Postotak ocjene ponude | Max. broj bodova |
| -ponuđeni iznos naknade | 60 % | 60 |
| - prethodno iskustvo i dobro i odgovorno obavljanje djelatnosti, odnosno korištenje pomorskog dobra | 10 % | 10 |
| **-** upotreba opreme i pratećih instalacija i pružanje usluga koje koriste materijale i predmete s certifikatom kvalitete prema europskim propisima | 20 % | 20 |
| **-** vremensko razdoblje obavljanja djelatnosti temeljem dozvole (duži period obavljanja djelatnosti koji pospješuje izvansezonsku ponudu nosi veći broj bodova) | 10 % | 10 |

1. Ponuđeni iznos naknade za dozvolu na pomorskom dobru iznosi najviše 60% ocjene ponude. Ponuda s najviše ponuđenim iznosom naknade dobiva 60 bodova, a bodovna vrijednost ostalih ponuda izračunava se prema slijedećoj formuli:

|  |  |  |
| --- | --- | --- |
| bodovi = |  | X 60 |
| iznos naknade ocjenjivane ponude |
| iznos najviše ponude |
|  |

1. Prethodno iskustvo i dobro i odgovorno obavljanje djelatnosti, odnosno korištenja pomorskog dobra iznosi najviše 10 % ocjene ponude, a dokazuje se ispravom iz koje je razvidno da je ponuditelj prethodnih godina dobro i odgovorno obavljao gospodarsku djelatnost na pomorskom dobru temeljem koncesije ili koncesijskog odobrenja – potvrda jedinica lokalne ili područne (regionalne) samouprave ili drugog davatelja koncesije ili koncesijskog odobrenja.

|  |  |
| --- | --- |
| Prethodno iskustvo i dobro i odgovorno obavljanje djelatnosti, odnosno korištenja pomorskog dobra | Broj bodova |
| NE | 0 |
| DA | 10 |

1. Upotreba opreme i pratećih instalacija i pružanje usluga koje koriste materijale i predmete s certifikatom kvalitete prema europskim propisima iznosi najviše 20 % ocjene ponude, a dokazuje se Izjavom o EU sukladnosti proizvođača opreme za svu opremu koja se nalazi na istoj lokaciji

|  |  |
| --- | --- |
| Upotreba opreme i pratećih instalacija i pružanje usluga koje koriste materijale i predmete s certifikatom kvalitete prema europskim propisima | Broj bodova |
| NE | 0 |
| DA | 20 |

1. Vremensko razdoblje obavljanja djelatnosti temeljem dozvole (duži period obavljanja djelatnosti koji pospješuje izvansezonsku ponudu nosi veći broj bodova) iznosi najviše 10 % ocjene ponude, a dokazuje se izjavom ponuditelja o vremenskom razdoblju u kojem će se tijekom kalendarske godine obavljati djelatnost

Uredna ponuda s najdužim vremenskim razdobljem obavljanja djelatnosti u kalendarskoj godini dobiva 10 bodova, a bodovna vrijednost ostalih ponuda izračunava se prema slijedećoj formuli:

|  |  |  |
| --- | --- | --- |
| bodovi = |  | X 10 |
| razdoblje obavljanja djelatnosti ocjenjivane ponude (u danima) |
| najduže ponuđeno razdoblje obavljanja djelatnosti (u danima) |
|  |

**VI. NAJPOLJNIJA PONUDA**

Najpovoljnijom ponudom smatra se ponuda, koja uz ispunjavanje svih uvjeta iz natječaja, ima najveći broj bodova prema kriterijima ocjenjivanja ponuda.

U slučaju da dva ili više ponuditelja, koji ispunjavaju uvjete iz natječaja ostvare jednak broj bodova prema kriterijima ocjenjivanja, pravo prvenstva ima ponuditelj čija ponuda ima najveći ponuđeni iznos naknade, a ako se ni tako ne može odrediti prednost, pravo prvenstva ima ponuda koja je ranije predana.

U slučaju odustanka najpovoljnijeg ponuditelja, najpovoljnijim ponuditeljem smatra se sljedeći najviše rangirani ponuditelj.

Na temelju zaprimljenih ponuda na javnom natječaju, Gradonačelnik predlaže Gradskom vijeću donošenje odluke o davanju dozvole na pomorskom dobru.

Na temelju odluke Gradskog vijeća, Gradonačelnik donosi rješenje o dozvoli na pomorskom dobru.

**Obrasci Izjava i Ponudbeni obrazac sastavni su dio Natječaja.**

Sve informacije o Javnom natječaju, mogu se dobiti u Jedinstvenom upravnom odjelu Grada Senja, na tel. 053/881-162 svakim radnim danom.

Ovaj natječaj objavljuje se na oglasnoj ploči Grada Senja, mrežnim stranicama Grada Senja [www.senj.hr](http://www.senj.hr), „Službeni glasnik Grada Senja“, a obavijest o istom objavljuje se u Novom listu.

KLASA: 934-01/25-01/03

URBROJ: 2125-03/6-25-02

Senj, 04. kolovoza 2025. godine